हाम्रा नेपाली नेताबाहेक संसारका धेरै नेताले नेपालको धनजनको गीत गाएको सुनेको छु मैले। ‘वीर गोर्खा’ नेपालीको एउटा परिचय हो। दश दश किलोमिटरमा परिवर्तित प्रकृति छ। यो पनि मैले विदेशीकै मुखबाट सुनेको हुँ। राज्यले ब्यापार ब्यवस्थापन गरिदिने हो भने कर्णाली र त्यसको आसपास खेती गर्न पाइने जडिबुटीले आधा नेपाल पाल्न सक्छ भन्ने निष्कर्ष पनि मैले विदेशीकै मुखबाट सुनेको छु। हाम्रा केन्द्रीय सांसदहरूले अब आफ्नो क्षेत्रमा कुलो, पैनी, धारा र रासायनिक मलको चिन्ता गर्ने होइन। उनीहरूको दिमाग राष्ट्रिय समृद्धितिर जानु पर्छ।
